CELEX: 22000D0622(09)
Language: el
Date: 1999-02-26 00:00:00
Title: Απόφαση της Μεικτής Επιτροπής του ΕΟΧ αριθ. 24/1999, της 26ης Φεβρουαρίου 1999, για τροποποίηση του πρωτοκόλλου 31 της συμφωνίας για τον ΕΟΧ σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών

Avis juridique important

|

22000D0622(09)

Απόφαση της Μεικτής Επιτροπής του ΕΟΧ αριθ. 24/1999, της 26ης Φεβρουαρίου 1999, για τροποποίηση του πρωτοκόλλου 31 της συμφωνίας για τον ΕΟΧ σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών  

Επίσημη Εφημερίδα αριθ. L 148 της 22/06/2000 σ. 0049 - 0050

Απόφαση της Μεικτής Επιτροπής του ΕΟΧαριθ. 24/1999της 26ης Φεβρουαρίου 1999για τροποποίηση του πρωτοκόλλου 31 της συμφωνίας για τον ΕΟΧ σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριώνΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη "η συμφωνία", και ιδίως τα άρθρα 86 και 98,Εκτιμώντας:ότι το πρωτόκολλο 31 της συμφωνίας τροποποιήθηκε με την απόφαση αριθ. 54/98 της Μεικτής Επιτροπής του ΕΟΧ, της 3ης Ιουνίου(1)·είναι σκόπιμο να επεκταθεί η συνεργασία των συμβαλλομένων μερών της συμφωνίας ώστε να συμπεριλάβει τα συναφή με τον ΕΟΧ μέρη του προγράμματος δράσης σχετικά με την ανταλλαγή εθνικών υπαλλήλων μεταξύ των διοικήσεων των κρατών μελών, οι οποίοι είναι επιφορτισμένοι με την εφαρμογή της κοινοτικής νομοθεσίας που απαιτείται για την υλοποίηση της εσωτερικής αγοράς [απόφαση 92/481/ΕΟΚ του Συμβουλίου(2), όπως τροποποιήθηκε τελευταία από την απόφαση αριθ. 889/98/ΕΚ του Ευρωπαϊκού Κοινοβουλίου και του Συμβουλίου (πρόγραμμα Karolus)(3)]·ότι επομένως, το πρωτόκολλο 31 της συμφωνίας θα πρέπει να τροποποιηθεί ώστε να μπορέσει να αρχίσει η συνεργασία αυτή την 1η Ιανουαρίου 1999,ΑΠΟΦΑΣΙΖΕΙ:Άρθρο 1Στο πρωτόκολλο 31 της συμφωνίας προστίθεται το ακόλουθο άρθρο:"Άρθρο 18Ανταλλαγή εθνικών υπαλλήλων μεταξύ διοικήσεων1. Από την 1η Ιανουαρίου 1999, τα κράτη ΕΖΕΣ συμμετέχουν στα συναφή με τον ΕΟΧ μέρη του κοινοτικού προγράμματος δράσης και του προγράμματος που αναφέρονται στην παράγραφο 4.2. Τα κράτη ΕΖΕΣ καταβάλλουν χρηματοδοτική συνεισφορά στο πρόγραμμα δράσης και στο πρόγραμμα που αναφέρονται στην παράγραφο 4, σύμφωνα με το άρθρο 82 παράγραφος 1 στοιχείο α) της συμφωνίας.3. Τα κράτη της ΕΖΕΣ, από την έναρξη ήδη της συνεργασίας στο πλαίσιο του προγράμματος δράσης και του προγράμματος που αναφέρονται στην παράγραφο 4, συμμετέχουν πλήρως στις εργασίες της κοινοτικής επιτροπής που επικουρεί την Επιτροπή των ΕΚ στη διαχείριση ή την ανάπτυξη του εν λόγω προγράμματος δράσης και προγράμματος, εφόσον η εν λόγω επιτροπή καλείται να εξετάζει θέματα που εμπίπτουν στο πεδίο εφαρμογής της συμφωνίας.4. Οι ακόλουθες κοινοτικές πράξεις, καθώς και οι πράξεις που απορρέουν από αυτές, αποτελούν αντικείμενο του παρόντος άρθρου:- 392 D 0481: Απόφαση 92/481/ΕΟΚ του Συμβουλίου, της 22ας Σεπτεμβρίου 1992, για τη θέσπιση ενός προγράμματος δράσης σχετικά με την ανταλλαγή εθνικών υπαλλήλων μεταξύ των διοικήσεων των κρατών μελών, οι οποίοι είναι επιφορτισμένοι με την εφαρμογή της κοινοτικής νομοθεσίας που απαιτείται για την υλοποίηση της εσωτερικής αγοράς (ΕΕ L 286 της 1.10.1992, σ. 65), όπως τροποποιήθηκε από:- 398 D 0889: Απόφαση αριθ. 889/98/ΕΚ του Ευρωπαϊκού Κοινοβουλίου και του Συμβουλίου, της 7ης Απριλίου 1998 (ΕΕ L 126 της 28.4.1998, σ. 6)."Άρθρο 2Η παρούσα απόφαση αρχίζει να ισχύει στις 27 Φεβρουαρίου 1999, υπό την προϋπόθεση ότι έχουν πραγματοποιηθεί προς την Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας.Εφαρμόζεται από την 1η Ιανουαρίου 1999.Άρθρο 3Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 26 Φεβρουαρίου 1999.Για τη Μεικτή Επιτροπή του ΕΟΧΟ ΠρόεδροςF. Barbaso(1) ΕΕ L 30 της 4.2.1999, σ. 57.(2) ΕΕ L 286 της 1.10.1992, σ. 65.(3) ΕΕ L 126 της 28.4.1998, σ. 6.